**STALO TENISO TURNYRO**

**„PLUNGĖS SPORTO IR REKREACIJOS CENTRO TAURĖ“**

**NUOSTATAI**

**1. Bendrosios nuostatos, trumpa apžvalga**

Stalo teniso turnyrą „Plungės sporto ir rekreacijos centro taurė“ organizuoja ir prizus steigia Plungės sporto ir rekreacijos centras**.** Organizatorių partneris Plungės stalo teniso klubas „Žemaite“.

Varžybų tikslas plėtoti ir populiarinti stalo tenisą (olimpinę sporto šaką) Plungės rajono savivaldybėje, pristatant bendruomenei kaip fizinio auklėjimo, sveikatos stiprinimo, aktyvaus poilsio bei laisvalaikio užsiėmimo priemonę, skatinti gyventojus lankytis stalo teniso varžybose, plėtojant bendrystės, komunikacinius santykius sporte bei išaiškinant stipriausius turnyro dalyvius.

**2. Varžybų organizavimas, dalyvavimo sąlygos, varžybų sistema**

Varžybos vyks **2021 m. spalio 30 d. (šeštadienį),** Plungės technologijų ir verslo mokyklos sporto salėje, adresu Mendeno g. 7 Plungė.

**Dalyvių Registracija** – [www.raudonajuoda.puslapiai.lt](http://www.raudonajuoda.puslapiai.lt) internetiniame puslapyje. Negalintiems užsiregistruoti internetu skambinti tel. +37068624466. **Registruojami iš viso 32 žaidėjai.**

Apšilimai nuo 9.00 val. Registracija baigiama užsiregistravus 32 dalyviams arba varžybų dieną – 9:40 val. Varžybų pradžia 10.00 val.

Turnyro vyr. teisėjas – Arūnas Juozas Auškalnis (nacionalinė kategorija), sekretorė – Sigita Reinikienė, teisėjai Leonas Pečkauskas, Jonas Juzaitis, Eugenijus Palubinskas.

Turnyre gali dalyvauti tiek vyrai, tiek moterys. Turnyras atviras – kviečiami ir kitų savivaldybių žaidėjai. Moterys rungtyniauja bendroje grupėje. **Dalyviai privalomai pateikia galimybių pasą ar neigiamą PGR testą.** Varžybų sistema parenkama varžybų dieną, atsižvelgiant į užsiregistravusių dalyvių skaičių. Pirmame etape žaidžiama pogrupiuose, nepatekę į finalinį etapą žaidėjai varžosi paguodos turnyre.

**3. Apdovanojimai**

Turnyro nugalėtojai ir prizininkai apdovanojami Plungės SRC taurėmis ir medaliais. Apdovanojimai skiriami nugalėtojams ir prizininkams šiose įskaitose:

* bendroje įskaitoje: SRC taurės ir medaliai – 3 prizininkai;
* paguodos įskaitoje medaliai – 3 prizininkai;
* moterų įskaitoje SRC taurės ir medaliai 3 prizininkės. Taurės laimėtoja ir prizininkės nustatomos pagal užimtą vietą bendroje įskaitoje ir tarpusavio susitikimų rezultatus. Aukščiausias dvi vietas užėmusios žaidėjos žaidžia finalą dėl nugalėtojos titulo nepriklausomai ar buvo susitikusios ankstesniame etape.

**PAPILDOMAI**

1. Sportininkai už savo sveikatą varžybų metu atsako patys.

2. Aktualūs ir nuostatuose neaptarti klausimai bus nagrinėjami su varžybų organizatoriais, vyriausiuoju turnyro teisėju.

3. Žaidėjai dalyvaujantys turnyre patys įsipareigoja susipažinti su nuostatais ir savo dalyvavimu patvirtina, jog su jais sutinka ir jų laikosi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_